***Dune*** er et amerikansk episk science fiction-eventyr fra 1984 regissert av David Lynch. Filmen er lagt til en fjern fremtid der menneskeheten er bosatt på fire planeter. Det oppstår en voldsom maktkamp mellom de herskende regimene på de ulike planetene for å få kontrollen over et livgivende krydder som bare befinner seg på den ene av planetene. Hovedrollen spilles av Kyle MacLachlan, mens sentrale biroller spilles av Jose Ferrer, Virginia Madsen, Linda Hunt, Sting, Patrick Stewart og Dean Stockwell. Filmen er basert på boka *Sand*, skrevet av Frank Herbert.

Soundtracket ble spilt inn av popgruppa Toto.

Filmen fikk lunken mottakelse av anmelderne og ble ingen publikumssuksess. Produksjonen ble regnet som meget kostbar.

Handling
--------

I år 10 191 har menneskeheten erobret hele det kjente universet. De er bosatt på fire planeter og alle opprettholder livet på grunn av et livsforlengende krydder kalt melange. Krydderet kan også brukes til å reise i verdensrommet - uten at man trenger å bevege seg. Krydderet befinner seg på ørkenplaneten Dune. Krydderet er således svært ettertraktet, men utvinnes bare av folkeslaget Fremens, som lever i undertrykkelse på Dune. De andre tre planetene i dette universet består av; Caladan (som huser Atreides-riket – de gode); Giedi Prime (hjemstedet til Baron Harkonnen og hans tilhengere); og Kaitain (der keiseren bor). Alle kongehusene ønsker å skaffe seg full kontroll over krydderproduksjonen på Dune – og således oppstår konflikten mellom de mektige imperiene. Men i Dunes ørken befinner det seg også gigantiske, kilometerlange sandormer som spiser mennesker som om de skulle være insekter. Samtidig med at sammensvergelsen settes ut i livet venter innbyggerne på Dune på en lenge profetert messias-skikkelse.

Om filmen
---------

### Popularitet og økonomi

*Dune* ble ingen publikumssuksess i USA hvor den innbrakte $30,9 millioner og havnet på en 32. plass over de mest innbringende filmene i 1984.

Produksjonskostnadene var på $40-45 millioner. Omtrent samme budsjett som Star Wars-filmen *Jedriridderen vender tilbake* (1983).

### Anmelderne

Den ble forholdsvis dårlig mottatt av kritikerne, noe som gjenspeiles i at den har fått 53 % på Rotten Tomatoes. Den amerikanske filmkritikeren Roger Ebert gav den 1 av 4 stjerner, mens Leonard Maltin gav den 1,5 av 4 stjerner.

De norske anmelderne gav den blandet mottakelse. *VG* gav den såpass som terningkast fem, mens *Dagbladet* bare gav én. *Aftenpostens* Per Haddal beskrev den som forvirrende. Det norske nettstedet CINERAMA gav den terningkast fem i 2000.

Hovedkritikken gikk ut på at filmens handling var rotete og ustrukturert. De dårlige kritikkene og besøkstallene gjorde at planene om en oppfølger ble skrinlagt. Filmen regnes blant de største høybudsjetts filmfiaskoer i filmhistorien.

> This movie is a real mess, an incomprehensible, ugly, unstructured, pointless excursion into the murkier realms of one of the most confusing screenplays of all time.
> 
> 
> Roger Ebert
> 
> 

### Priser

Filmen vant en Saturn Award i klassen beste kostyme. Den ble nominert til en Oscar i klassen beste lyd.

I rollene
---------

|  |  |
| --- | --- |
| * Kyle MacLachlan: Paul Atreides
* Jürgen Prochnow: Herzog Leto Atreides
* Francesca Annis: Lady Jessica
* Patrick Stewart: Gurney Halleck
* Freddie Jones: Thufir Hawat
* Richard Jordan: Duncan Idaho
* Max von Sydow: Dr. Kynes
* Sean Young: Chani
* Linda Hunt: Shadout Mapes
* José Ferrer: Imperator Shaddam IV.
 | * Virginia Madsen: Prinsesse Irulan
* Kenneth McMillan: Baron Vladimir Harkonnen
* Sting: Feyd-Rautha Harkonnen
* Dean Stockwell: Dr. Wellington Yueh
* Brad Dourif: Piter De Vries
* Siân Phillips: Gaius Helen Mohiam
* Everett McGill: Stilgar
* Alicia Roanne Witt: Alia
* Jack Nance: Capt. Lakin Nefud
* Paul L. Smith: Glossu Rabban
 |

Referanser
----------

1. ↑  «Top 1984 Movies at the Worldwide Box Office». *The Numbers*. Besøkt 24. oktober 2019.
2. ↑  «Dune». *Box Office Mojo*. Besøkt 24. oktober 2019.
3. ↑  «Dune (1984) - Financial Information». *The Numbers*. Besøkt 24. oktober 2019.
4. ↑  «Dune (1984)». *Rotten Tomatoes* **(engelsk)**. Besøkt 24. oktober 2019.
5. 1 2  Ebert, Roger (1984). «Movie Reviews: *Dune* (1984)». RogerEbert.SunTimes.com. Arkivert fra originalen 20. desember 2009. Besøkt 14. mars 2010.
6. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
7. ↑  «Fantasi og spenning». *VG*. 15. februar 1985. s. 43.
8. ↑  «Dune». *www.filmfront.no*. Besøkt 24. oktober 2019.
9. ↑  «Filmguiden CINERAMA.no - DVD: Dune (1984) - anmeldelse». *cinerama.no*. 13. april 2000. Arkivert fra originalen 24. oktober 2019. Besøkt 24. oktober 2019.
10. ↑  «Dune - IMDb». Besøkt 24. oktober 2019.

Eksterne lenker
---------------

* (en) Offisielt nettsted Rediger på Wikidata

* (en) Dune (1984 film) – kategori av bilder, video eller lyd på Commons Rediger på Wikidata
* (en) *Dune* på Internet Movie Database Rediger på Wikidata

* (no) *Dune* hos Filmfront Rediger på Wikidata

* (sv) *Dune* i Svensk Filmdatabas Rediger på Wikidata

* (da) *Dune* i Danmark Nationale Filminstitut Rediger på Wikidata

* (en) *Dune* på AllMovie Rediger på Wikidata

* (fr) *Dune* på Allociné Rediger på Wikidata

* (nl) *Dune* på MovieMeter Rediger på Wikidata

* (en) *Dune* på Turner Classic Movies Rediger på Wikidata

* (en) *Dune* på American Film Institute Rediger på Wikidata

* (en) *Dune* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data) **·** SUDOC
 |